ઇ. ઝાલા મુંબઈ જવા નીકળ્યા. ગુલાલ પણ ઓફિસ જવા નીકળી ગઈ અને એની મમ્મી માળા લઈને બેસી ગયાં. ત્રણે જુદી જુદી દિશામાં જુદા જુદા કામે લાગી ગયાં હતાં પણ ત્રણેના મનના વિચારો એક જ કેન્દ્રબિંદુ પર સ્થિર હતા. ત્રણેના મનમાં અત્યારે એક જ ગડમથલ ચાલી રહી હતી કે એ કોણ હશે ? ઇ. ઝાલા, ગુલાલ કે એની મમ્મી જ નહીં પણ આ ઘટના સાથે સંકળાયેલા તમામે તમામ લોકો એ જાણવા ઉત્સુક હતા કે કોણ હશે આ સાયબર ક્રિમીનલ? શા માટે એણે ગુલાલ સાથે આવું કર્યું? ફકત પૈસા માટે? કે બીજો કોઈ બદલો લેવા? કયારે શરૂ કર્યું ?